CELEX: 32010D0196
Language: lt
Date: 1268697600000
Title: 2010/196/,Euratomas: 2010 m. kovo 16 d. Tarybos sprendimas dėl netiesiogiai apskaičiuotų finansinio tarpininkavimo paslaugų (NAFTAP) išdėstymo siekiant nustatyti bendrąsias nacionalines pajamas (BNP), naudojamas Europos Sąjungos biudžeto ir jos nuosavų išteklių tikslais

7.4.2010   
            
            
               LT
            
            
               Europos Sąjungos oficialusis leidinys
            
            
               L 87/31
            
         TARYBOS SPRENDIMAS
   2010 m. kovo 16 d.
   dėl netiesiogiai apskaičiuotų finansinio tarpininkavimo paslaugų (NAFTAP) išdėstymo siekiant nustatyti bendrąsias nacionalines pajamas (BNP), naudojamas Europos Sąjungos biudžeto ir jos nuosavų išteklių tikslais
   (2010/196/ES, Euratomas)
   EUROPOS SĄJUNGOS TARYBA,
   atsižvelgdama į 2007 m. birželio 7 d. Tarybos sprendimą 2007/436/EB, Euratomas dėl Europos Bendrijų nuosavų išteklių sistemos (1), ypač į jo 2 straipsnio 7 dalies antrą pastraipą,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę,
   kadangi:
   
               (1)
            
            
               1998 m. vasario 16 d. Tarybos reglamento (EB) Nr. 448/98, užbaigiančio ir iš dalies keičiančio Reglamentą (EB) Nr. 2223/968 dėl netiesiogiai apskaičiuotų finansinio tarpininkavimo paslaugų (NAFTAP) išdėstymo Europos nacionalinių ir regioninių sąskaitų sistemoje (ESS) (2), 8 straipsnio 1 dalyje nustatyta, kad sprendimą dėl NAFTAP išdėstymo siekiant nustatyti bendrąjį nacionalinį produktą, naudojamą Bendrijos biudžeto ir jos nuosavų išteklių tikslais, priima Taryba. Nuo 2002 m. sausio 1 d. bendrojo nacionalinio produkto metodą pakeitė bendrųjų nacionalinių pajamų (toliau – BNP) metodas pagal 2000 m. rugsėjo 29 d. Tarybos sprendimo 2000/597/EB, Euratomas dėl Europos Bendrijų nuosavų išteklių sistemos (3) 2 straipsnio 7 dalies pirmą pastraipą.
            
         
               (2)
            
            
               Sprendimo 2007/436/EB, Euratomas 2 straipsnio 7 dalies antroje pastraipoje numatyta, kad jei dėl Europos nacionalinių ir regioninių sąskaitų sistemos (ESS 95) pakeitimų BNP labai pasikeistų, kaip numatė Komisija, Taryba nusprendžia, ar tuos pakeitimus reikia taikyti įgyvendinant tą sprendimą.
            
         
               (3)
            
            
               Sąjungos biudžeto ir jos nuosavų išteklių tikslais dera taikyti naujausius statistinius metodus, visų pirma kiek tai susiję su BNP nustatymu, kaip numatė Komisija taikydama ESS 95. Todėl NAFTAP turėtų būti išdėstytos siekiant nustatyti BNP, naudojamas Sąjungos biudžeto ir jos nuosavų išteklių tikslais.
            
         
               (4)
            
            
               Ne vėliau kaip 2008 m. spalio mėn. visos 27 ES valstybės narės pagal naują metodiką pateikė NAFTAP išdėstymo duomenis. Įvertinus tuos duomenis pasirodė, kad NAFTAP išdėstymas yra labai didelis pasikeitimas Sprendimo 2007/436/EB, Euratomas 2 straipsnio 7 dalies antros pastraipos prasme, nes dėl to BNP vidutiniškai padidėja daugiau nei 1 % ir tai reiškia, kad, taikant to sprendimo 3 straipsnyje aprašytą metodą, keičiamos 3 straipsnyje nustatytos viršutinės ribos.
            
         
               (5)
            
            
               Todėl NAFTAP išdėstymas turėtų būti taikomas įgyvendinant Sprendimą 2007/436/EB, Euratomas.
            
         
               (6)
            
            
               Būtų tikslinga, kad šie pakeitimai būtų taikomi nuo 2010 finansinių metų,
            
         PRIĖMĖ ŠĮ SPRENDIMĄ:
   1 straipsnis
   Netiesiogiai apskaičiuotos finansinio tarpininkavimo paslaugos (NAFTAP) išdėstomos nustatant bendrąsias nacionalines pajamas, naudojamas Sąjungos biudžeto ir jos nuosavų išteklių tikslais.
   2 straipsnis
   NAFTAP išdėstymas pagal 1 straipsnį taikomas įgyvendinant Sprendimą 2007/436/EB, Euratomas nuo 2010 m. sausio 1 d.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2010 m. sausio 1 d.
   4 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Briuselyje 2010 m. kovo 16 d.
      
         
            Tarybos vardu
         
         
            Pirmininkė
         
         E. SALGADO
      
   
   
      (1)  OL L 163, 2007 6 23, p. 17.
   
      (2)  OL L 58, 1998 2 27, p. 1.
   
      (3)  OL L 253, 2000 10 7, p. 42.